open-index/open-wikipedia-markdown huggingface dataset:
Daniel av Sverige

**Daniel av Sverige**, prins av Sverige, hertug av Västergötland, (Olof Daniel Westling Bernadotte, født Olof Daniel Westling, 1973) er en svensk prins og medlem av det svenske kongehuset. Han er ektemannen til kronprinsesse Victoria av Sverige. 

## Liv og virke
### Bakgrunn
Prins Daniel er sønn av tidligere sosialsjef i Sandvikens kommun Olle Westling og tidligere posttjenstemannen Ewa Westling, født Westring. Han ble født i Örebro, samme dag som hans blivende svigerfar Carl XVI Gustaf besteg den svenske trone, og ble døpt i Almby kyrka. Familien bodde til å begynne med i Björkrisvägen i bydelen Brickebacken, i Almby socken, deretter en kort tid i Falun og til slutt i Ockelbo. Han gikk på grunnskolen på Rabo skola (årskurs 1-6) og i Perslundaskolan (7-9) i Ockelbo, samt toårig sosiallinje på Hammargymnasiet i Sandviken 1989-91.

Han avtjente verneplikten som kompanibefal ved Hälsinge regemente (I 14) i Gävle. Etter militærtjenesten arbeidet han i drøyt et år innen skole og fritidshjem for barn med spesielle behov.

### Prins av Sverige
Daniel møtte den svenske kronprinsessen i 2002. Den 24. februar 2009 offentliggjorde det svenske hoffet at Westling og kronprinsesse Victoria hadde inngått forlovelse. Det var før bryllupet offentlig kjent at han leide en leilighet på Drottningholms slottsområde. 

Bryllupet stod 19. juni 2010 i Storkyrkan. På bryllupsdagen ble han gitt titlene «prins av Sverige» og «hertug av Västergötland». Hertugtittelen tilsvarer kronprinsessens, som er hertuginne av Västergötland. Han ble også utnevnt til ridder av Serafimerordenen.

Han driver selskapet Master Training, som har to treningsstudioer i Stockholm sentrum.

Den 23. februar 2012 fødte kronprinsesse Victoria en datter, som fikk navnet Estelle Silvia Ewa Mary samt titlene prinsesse av Sverige og hertuginne af Östergötland. De fikk nok et barn den 2. mars 2016, Oscar Carl Olof, hertug av Skåne.

## Våpenskjold
Daniels våpen er fastsatt av kongen og gjenspeiler Daniels status som prins av Sverige og hertug av Västergötland. Skjoldet er firedelt av et gullkors og inneholder de samme heraldiske motiver som kronprinsesse Victorias våpen som hertuginne av Västergötland. Første og fjerde felt viser Sveriges lille riksvåpen, de tre kronene i gull på blå bunn. Andre felt viser Folkungaættens våpen, som også inngår i Sveriges store riksvåpen: en gull opprett løve lagt på tre venstre skråbjelker av sølv og på blå bunn.Västergötlands landskapsvåpen er plassert i fjerde felt. Dette viser en opprett løve i gull og svart på en venstre skrådelt bunn av motsatte farger, der det også finnes to sølv stjerner. Prinsens personlige våpen, som er utviklet på grunnlag av motiver i kommunevåpenet for Ockelbo, er plassert i et hjerteskjold. Det personlige våpenet er venstre skrådelt av et gransnitt og har en hammer. Hele skjoldet er kronet med en svensk prinsekrone som har kronring, fem synlige spisser med perler på, mellom spissene svarte «vaser» og med blå hette strødd med små gullstjerner.

## Tiltaleform
Prinsen omtales som *Hans Kongelige Høyhet* og tiltales *Deres Kongelige Høyhet*.

## Referanser


## Eksterne lenker
* 
* 
*
Braintree

**Braintree** har flere ulike betydninger:

* Braintree (vekst); et stort tre som vokser i Amazonas' jungel. 

Det er flere steder med navnet **Braintree**:

* Braintree (Essex) &ndash; en by i Essex, Storbritannia
* Braintree (distrikt) &ndash; et distrikt i Essex, Storbritannia
* Braintree (Massachusetts), USA
* New Braintree &ndash; by i Worcester County, Massachusetts, USA
* Braintree (Vermont) &ndash; by i Vermont, USA
Snøhvit

**Snøhvit** har flere betydninger:

*Snøhvit eller Snehvit, en skikkelse fra et europeisk folkeventyr
**[[Snehvit og de syv dvergene]]*, amerikansk animasjonsfilm fra 1937
*Snøhvitfeltet, norsk gassutvinningsområde
Elisabeth Ludovika av Bayern

**Elisabeth Ludovika, prinsesse av [[Bayern]]** (født 13. november 1801 i München, død 14. desember 1873 i Dresden) var gjennom sitt ekteskap med kong Fredrik Vilhelm IV av Preussen dronning av Preussen.

## Liv og virke
### Bakgrunn
Hun var datter av kong Maximilian I av Bayern og Karolina av Baden, og tvillingsøster av dronning Amalie av Sachsen samt søster av erkehertuginne Sophie av Østerrike. Hun var også tante (moster) til Sveriges og Norges dronning Josefina av Leuchtenberg. Hun var også tante til keiserinne Elisabeth («Sisi») av Østerrike (1837–1898) og keiser Franz Joseph I. Hun var også gudmor til «Sisi», som ble oppkalt etter henne.

Hennes far kong König Maximilian var intensivt engasjert i at hans barn skulle få an god og allsidig dannelse. Ab denne grunn gikk Elisabeth og hennes søstre undervisning av arkeologen og den tidligere teologen Friedrich Thiersch i historie, litteratur og geografi. Elisabeth forble ham varmt hengiven helt til hans død i 1860.

### Kronprinsesse, dronning
Den 29. november 1823 ble hun gift med den prøyssiske kronprins og senere konge Fredrik Vilhelm. Hun delte bl.a. hans dype interesse for kunst. 

Hun nektet å bli protestant som en betingelse for ekteskapet; hun insisterte på at hun ikke ville gå til et slikt skritt gør hun hadde studert den reformerte tro selv og gjort seg opp sin egen mening. Det skulle ta syv år fra bryllupet stod til hun 1824 konverterte fra Den katolske kirke til den evangelisk-lutherske kirke.

Fra 1840 var hun dronning av Preussen, og øvet en betydelig innflytelse over prøyssisk politikk, hvor hun særlig gikk inn for å opprettholde et tett vennskap mellom Preussen og Østerrike.

Hun var en sterk og trofast støtte for sin mann, og etter kongens død førte hun på sine enkeseter Sanssouci, Charlottenburg og Stolzenfels et stille og andektig liv, hvor hun viet seg til storsinnet verdighet. Hennes svoger, keiser Wilhelm, behandlet henne med stor oppmerksomhet.

Ved et besøk hos sin søster, dronning Amalie av Sachsen, døde hun 1873 i Dresden. Hun ble bisatt 21. desember i Fredskirken i Potsdam.

## Litteratur
* v. Reumont, E.: *Königin von Preußen* (Berlin 1874)
* L. Hesekiel, E.: *Luise* (Berlin 1881).

## Referanser
Helmut Panke

**Dr. Helmut Panke** (født 31. august 1946) er en tysk bedriftsleder. Han var konsernsjef for BMW i perioden 2002 – 2006, hvor han har arbeidet siden 1982. Han sluttet som konsernsjef på grunn av aldersgrensen på 60 år for toppledere og ble etterfulgt av Norbert Reithofer.

Panke var i 1965/65 utvekslingselev i USA med American Field Service og tok sin Abitur i 1966 i München, hvor han også studerte fysikk og fikk sin diplomgrad i 1972. Deretter fulgte fire år med forskning, som han fullførte i 1976 med doktorgrad. Deretter jobbet han for McKinsey & Company til 1982, da han begynte hos BMW. Her hadde han flere stillinger, blant annet for planlegging, før han i 1993 ble sjef for BMW Holding USA. Etter to år i USA ble han kalt tilbake til Tyskland som sjef for personalavdelingen, siden ble han sjef for informasjonsavdelingen før han i 1999 ble finansdirektør. Fra 2002 til 2006 var han så øverste leder av BMW og en av de mest populære bedriftsledere i Tyskland.

## Priser
* Unternehmer des Jahres 2002
* Unternehmerpreis der deutschen Zeitschriftenverleger 2004
* Chef des Jahres 2005 
* Bayerischer Verdienstorden 2006

## Referanser
Auguste Wilhelmine Maria av Hessen-Darmstadt

**Auguste Wilhelmine Maria av Hessen-Darmstadt** (født 14. april 1765 i Darmstadt i landgrevskapet Hessen-Darmstadt, død 30. mars 1796 i Rohrbach) var datter av prins Georg Wilhelm av Hessen-Darmstadt og Maria Luise Albertine av Leiningen-Dagsburg-Falkenburg.

Gjennom sitt ekteskap med Maximilian I av Bayern (siden 1785) var hun dronning av Bayern.

## Barn
* Ludwig I. (1786–1868)
* Auguste Amalia Ludovika (1788–1851) – gift med Eugène de Beauharnais, hertug av Leuchtenberg
* Amalia Marie Auguste (1790–1794)
* Charlotte Auguste (1792–1873) – gift med Wilhelm I, konge av Württemberg
* Karl Theodor Maximilian (1795–1875)

## Referanser
Hessen-Darmstadt

**Hessen-Darmstadt** kan sikte til:

*En gren av Huset Hessen
*Landgrevskapet Hessen-Darmstadt, som oppstod i 1567 og bestod under dette navn til 1806
*Storhertugdømmet Hessen, som etterfulgte ovennevnte  14. august 1806 og opphørte i 1918
Bernd Pischetsrieder

**Dr.ing. Bernd Pischetsrieder** (født 1948) er en tysk ingeniør og bedriftsleder. 

Bernd Pischetsrieder gjorde karriere i BMWkonsernet fra 1973, og ble sjef for hele konsernet i 1993. Pischetsrieder var en av dem som drev igjennom oppkjøpet av britiske Rover i 1994. Kjøpet av Rover ble et økonomisk mareritt for BMW, og Pischetsrieder fikk skylden og gikk av som sjef i 1999. Han var sjef for Volkswagenkonsernet i perioden 2002–2006.

## Referanser
BMW E46

**BMW E46** er BMWs interne utviklingskode for 3-serien som ble produsert fra 1998 til og med 2007 (enkelte modeller). 

Sedan kom i 1998 etterfulgt av coupe og touring i 99, cabriolet i 2000 og kompakt i 2001. 

E46 erstattet BMW E36 og ble erstattet av BMW E90 i 2005.

E46 solgte godt i Europa, og ble ansett som målestokk for konkurrentene når de produserte nye modeller i samme klasse.

## Kjøreegenskaper

Uavfjæret vekt ble redusert og stivhet i chassiet ble økt i stedet for å øke motoreffekt. Den største modellen ved lanseringen i 1999, E46 328i hadde bare 3 hk mer en forgjengeren E36 328i. For å kompensere denne motoreffektøkningen ble chassiet konstruert 70 % stivere enn på forgjengeren E36 328. Og fjæringskomponenter i aluminium ble brukt i større grad for å unngå uavfjæret vekt. Men med en egenvekt på 1450 kg er E46 328i 55 kg tyngre enn tilsvarende forgjenger E36 328i.
Fil:Bmw-330d-E46-sedan-M.jpg|2000 E46 330d sedan M
Fil:BMW_E46_2004_Black.jpg|2004 E46 325Ci
Fil:Bmw 3 2004 cabrio.jpg|2004 E46 cabriolet
Fil:BMW_E46_330i_ZHP.jpg|2005 E46 330i ZHP 
Fil:BMW_E46.jpg|1998-2001 BMW 3-Series convertible
Fil:Bmw3black.jpg|Facelifted E46 318i sedan. 
Fil:Bmw3.jpg|Facelifted E46 318i sedan. 
Fil:BMW_E46t_FL_front.JPG|Close-up of the 2002 facelift
Fil:BMW_E46FL_Sport.JPG|BMW E46 Coupe Facelift with optional M Sport Package
Fil:BMW E46 2004 (photo by Mo.jpg|BMW E46 320d Touring (2004)
Fil:BMW E46 2004 back (photo by Mo).jpg|BMW E46 320d Touring (2004)


## Referanser
BMW E36

**BMW E36** er BMWs interne utviklingskode for 3-serien som ble produsert fra 1991 til 1998 (i USA fra 1992). E36 erstattet BMW E30 i 1991 og ble etterfulgt av BMW E46 i 1999.

**Motorvarienter E36 compact**:
* 316i – 1,6 liter bensin, 102 hk, 150 Nm, 4 cyl 8V, 1994–1999
* 316i – 1,9 liter bensin, 105 hk, 165 Nm, 4 cyl 8V, 1999–2001
* 318ti – 1,8 liter bensin, 140 hk, 175 Nm, 4 cyl 16V, 1994–1995
* 318ti – 1,9 liter bensin, 140 hk, 180 Nm, 4 cyl 16V, 1995–1999
* 323ti – 2,5 liter bensin, 170 hk, 245 Nm, 6 cyl 24V, 1997–2001
* 318tds – 1,7 liter diesel, 90 hk, 190 Nm, 4 cyl 8V, 1995–2001

**Motorvarienter E36 sedan**:
* 316i – 1,6 liter bensin, 100 hk, 141 Nm, 4 cyl 8V, 1990–1993
* 316i – 1,6 liter bensin, 102 hk, 150 Nm, 4 cyl 8V, 1993–1998
* 318i – 1,8 liter bensin, 113 hk, 162 Nm, 4 cyl 8V, 1990–1993
* 318i – 1,8 liter bensin, 115 hk, 168 Nm, 4 cyl 8V, 1993–1998
* 318is – 1,8 liter bensin, 140 hk, 175 Nm, 4 cyl 16V, 1994–1995
* 318is – 1,9 liter bensin, 140 hk, 180 Nm, 4 cyl 16V, 1995–1999
* 320i – 2,0 liter bensin, 150 hk, 190 Nm, 6 cyl 24V, 1990–1998
* 323i – 2,5 liter bensin, 170 hk, 245 Nm, 6 cyl 24V, 1996–1998
* 325i – 2,5 liter bensin, 192 hk, 245 Nm, 6 cyl 24V, 1990–1994
* 328i – 2,8 liter bensin, 193 hk, 280 Nm, 6 cyl 24V, 1994–1998
* 318tds – 1,7 liter diesel, 90 hk, 190 Nm, 4 cyl 8V, 1994–1998
* 325td – 2,5 liter diesel, 115 hk, 222 Nm, 6 cyl 12V, 1991–1998
* 325tds – 2,5 liter diesel, 143 hk, 260 Nm, 6 cyl 12V, 1993–1998
* M3 – 3,0 liter bensin, 286 hk, 320 Nm, 6 cyl 24V, 1994–1996
* M3 – 3,2 liter bensin, 321 hk, 350 Nm, 6 cyl 24V, 1996–1997

**Motorvarienter E36 stasjonsvogn**:
* 316i – 1,6 liter bensin, 102 hk, 150 Nm, 4 cyl 8V, 1997–1999
* 318i – 1,8 liter bensin, 115 hk, 168 Nm, 4 cyl 8V, 1995–1999
* 320i – 2,0 liter bensin, 150 hk, 190 Nm, 6 cyl 24V, 1995–1999
* 323i – 2,5 liter bensin, 170 hk, 245 Nm, 6 cyl 24V, 1996–1999
* 328i – 2,8 liter bensin, 193 hk, 280 Nm, 6 cyl 24V, 1995–1999
* 318tds – 1,7 liter diesel, 90 hk, 190 Nm, 4 cyl 8V, 1995–1999
* 325tds – 2,5 liter diesel, 143 hk, 260 Nm, 6 cyl 12V, 1995–1999

**Motorvarienter E36 coupe**:
* 316i – 1,6 liter bensin, 102 hk, 150 Nm, 4 cyl 8V, 1993–1999
* 318is – 1,8 liter bensin, 140 hk, 175 Nm, 4 cyl 16V, 1992–1995
* 318is – 1,9 liter bensin, 140 hk, 180 Nm, 4 cyl 16V, 1995–1999
* 320i – 2,0 liter bensin, 150 hk, 190 Nm, 6 cyl 24V, 1992–1999
* 323i – 2,5 liter bensin, 170 hk, 245 Nm, 6 cyl 24V, 1995–1999
* 325i – 2,5 liter bensin, 192 hk, 245 Nm, 6 cyl 24V, 1992–1994
* 328i – 2,8 liter bensin, 193 hk, 280 Nm, 6 cyl 24V, 1994–1999
* M3 – 3,0 liter bensin, 286 hk, 320 Nm, 6 cyl 24V, 1992–1996
* M3 GT – 3,0 liter bensin, 295 hk, 323 Nm, 6 cyl 24V, 1995
* M3 – 3,2 liter, 321 hk, 350 Nm, 6 cyl 24V, 1996–1999

**Motorvarienter E36 cabriolet**:
* 318i – 1,8 liter bensin, 115 hk, 168 Nm, 4 cyl 8V, 1994–2000
* 320i – 2,0 liter bensin, 150 hk, 190 Nm, 6 cyl 24V, 1994–2000
* 325i – 2,5 liter bensin, 192 hk, 245 Nm, 6 cyl 24V, 1993–1994
* 328i – 2,8 liter bensin, 193 hk, 280 Nm, 6 cyl 24V, 1994–2000
* M3 – 3,0 liter bensin, 286 hk, 320 Nm, 6 cyl 24V, 1994–1996
* M3 – 3,2 liter bensin, 321 hk, 6 cyl 24V, 1996–2000
Storhertugdømmet Hessen

**Storhertugdømmet Hessen** (*Großherzogtum Hessen*, også **Hessen-Darmstadt**) var en stat som eksisterte i Tyskland frem til 1919.

## Historie
Staten Hessen-Darmstadt går tilbake til delingen av Hessen etter landgreve Phillipp I av Hessens død i året 1567. Av linjene Hessen-Darmstadt, Hessen-Kassel, Hessen-Marburg og Hessen-Rheinfels døde begge de siste ut innen 1604. Arve- og konfesjonsstriden om Hessen-Marburg bragte Hessen-Darmstadt og Hessen-Kassel i et langvarig og bittert motsetningsforhold som fortsatte under tredveårskrigen. Som reaksjon på Moritz den Lærdes påtvungne konfesjonsskifte ved det hessiske universitetet i Marburg grunnla Hessen-Darmstadt i 1607 det lutherske Universität Giessen.

I 1622 ble Hessen-Homburg skilt ut fra Hessen-Darmstadt.

Med riksdeputasjonshovedbeslutningen av 1803 kunne Hessen-Darmstadt underlegge seg enkelte områder, og ble i forbindelse med grunnleggelsen av Rhinforbundet opphøyet til storhertugdømme. I 1815/16 kom ytterligere områder til, bl.a. Worms, Alzey, Bingen og Mainz, som ble betegnet som Rhinhessen. 1815 sluttet storhertugdømmet Hessen-Darmstadt seg til det tyske forbund, og 1871 ble Hessen-Darmstadt en forbundsstat i Tyskland. 

Under marsrevolusjonen 1848 ble den kjente liberaleren Heinrich von Gagern kortvarig statsminister i storhertugdømmet. Han representerte de rhinhessiske områdene i Frankfurtparlamentet, som han tidvis var president for.

Etter første verdenskrig måtte storhertugen abdisere, og Hessen-Darmstadt ble til Folkestaten Hessen.

### Landgrever
*1518–1567 – Philipp I., ''der Großmütige''
*1568–1596 – Georg I.
*1596–1626 – Ludwig V.
*1626–1661 – Georg II.
*1661–1678 – Ludwig VI.
*1678 – Ludwig VII.
*1678–1739 – Ernst Ludwig
*1739–1768 – Ludwig VIII.
*1768–6. april 1790 – Ludwig IX.
*6. april 1790–6. april 1830 – Ludwig X (fra 14. august 1806 som storhertug Ludwig I)

### Storhertuger
*6. april 1790–6. april 1830 – Storhertug Ludvig I.
*6. april 1830–16. juni 1848 – Storhertug Ludvig II
*16. juni 1848–13. juni 1877 – Storhertug Ludvig III
*13. juni 1877–13. mars 1892 – Storhertug Ludvig IV
*13. mars 1892–Novemberrevolusjonen 1918 – Storhertug Ernst Ludwig

1937 døde ved en flyulykke nær Oostende storhertuginne Eleonore, arvestorhertug Georg Donatus, arvestorhertuginne Caecilie og deres barn Ludwig og Alexander.

## Forvaltningsinndeling
Storhertugdømmet bestod av tre provinser:
* **[[Starkenburg (provins)|Starkenburg]]**, sete: Darmstadt (området til høyre for Rhinen og sør for Main)
* **[[Rheinhessen]]**, sete: Mainz (området til venstre for Rhinen)
* **[[Oberhessen]]**, sete: Gießen (området nord for Main, skilt fra de øvrige områdene av byen Frankfurt am Main)

## Eksterne lenker
* Das Großherzogtum Hessen 1806–1918 
* Der Volksstaat Hessen im Überblick
* Abbildung der Fahnen Hessen-Darmstadts
* Geschichte und Karte Hessen Darmstadt 1789
Slaget ved Wakefield

**Slaget ved Wakefield**, som sto utenfor Wakefield i West Yorkshire den 30. desember 1460, var en av de viktigste trefningene i rosekrigene. Motpartene var Huset Lancasters kongelige hær under dronning Margaret av Anjous kommando, og Huset Yorks hær under tronkreveren Richard Plantagenet. 

York hadde tidligere i julen inntatt en defensiv stilling på Sandal Castle ved Wakefield. Han hadde klart å få et løfte om at tronen skulle gå til hertugen ved kong Henrik VIs død. Dronningen mente at henne eneste sønn, den seks år gamle Edward of Westminster, som var prins av Wales, var den rettmessige tronarvingen, og at løftet var blitt fremtvunget med makt. Hun samlet en styrke som var omtrent dobbelt så stor som Yorks og gikk nordover for å konfrontere ham. 

Detaljene i slaget er uklare, og mange kjenner det gjennom William Shakespeares dramatiserte versjon. I hans stykke står «mordet» på Yorks andre sønn, Edmund, jarl av Rutland, sentralt, og Edmund fremstilles som et lite barn. Etter at han er blitt drept, håner Margaret hertugen før hun dreper også ham. Det man vet sikkert er at hertugen selv falt under selve slaget, og at Edmund var sytten år gammel og dermed etter datidens målestokk mer enn gammel nok til å kjempe i slaget. Henrettelsen av Edmund etter slaget var dermed en, igjen etter datidens målestokk, legal handling som kunne forventes etter et nederlag. Richard Neville, 5. jarl av Salisbury ble også henrettet.

Yorks nederlag var antagelig et resultat av for stor tro på seg selv og sine menn. Han kunne ha ventet på forsterkninger, men valgte å rykke ut fra slottet og angripe lancastrianerne med en underlegen styrke. 

Den viktigske konsekvensen av slaget var at Edward, jarl av March ble Huset Yorks tronkrever. Han var ung, men viste seg raskt som en fremragende kommandant i felt, og en dyktig politiker. Dette førte til at han senere ble kronet som Edvard IV.
Edmund, jarl av Rutland

**Edmund, jarl av Rutland** (født 17. mai 1443, død 31. desember 1460) var fjerde barn og andre overlevende sønn av Richard Plantagenet, 3. hertug av York og Cecily Neville.

Hans eldre bror ble senere kronet som Edvard IV av England, mens en yngre bror ble kronet som Rikard III. Blant andre søsken finner man Margaret av Burgund og George Plantagenet, 1. hertug av Clarence.  

Han brukte tittelen jarl av Rutland, som var en av hans fars subdidiære titler; han holdt aldri denne tittelen i eget navn ettersom den ble inndratt ved farens død. I slaget ved Wakefield 30. desember 1460 falt faren, og dagen etter ble Edmund og hans onkel Richard Neville, 5. jarl av Salisbury henrettet. Deres hoder ble plassert over byporten i York.

## Referanser
Eberhard von Kuenheim

**Eberhard von Kuenheim** (født 2. oktober 1928) er en tysk bedriftsleder og sjef for den tyske bilprodusenten BMW fra 1970 til 1993.

Eberhard von Kuenheim gjorde en kometkarriere innom Quandt-sfæren hvor han kom i 1965. I 1970 ble han den yngste bedriftslederen i Vest-Tyskland da han ble sjef for Quandt-eide BMW. I 23 år var von Kuenheim sjef for BMW, en periode da bedriftens størrelse og omsetning stadig økte.

## Referanser
Slaget ved Hexham

**Slaget ved Hexham**, som ble utkjempet 15. mai 1464 nær Hexham i Northumberland, England, var den siste betydelige lancastrianske motstanden i Edvard IV av Englands tidlige regjeringsår.

John Neville, senere marki av Montagu, ledet en beskjeden styrke på 3000&ndash;4000 mann mot lancastrianerne. De fleste av opprørslederne, inkludert Henry Beaufort, 3. hertug av Somerset, ble fanget og henrettet. Henrik VI, som tre ganger tidligere var blitt tatt til fange i slag, ble holdt på trygg avstand og flyktet nordover etter nederlaget. 

Opprørerne sto igjen med bare noen få slott og festninger og nesten uten ledere. De siste styrkepunktene falt senere samme år, og Edvard IV ble ikke seriøst utfordret før i 1469, da jarlen av Warwick skiftet side.
Engebret Hougen

**Engebret Hougen** (født 1826 i Sel, død 1891) var en norsk skolemann, forfatter og forteller. Han skrev sine dikt på nordgudbrandsdalsdialekt (allmuemålet i Sel), bl.a. «Avskje mæ Høvringen» («Sjå sole på Anaripigg»), som kom med i Landstads *Norske folkeviser* (1853). I 1855 kom samlinga *Sæterliv. En cyklus sange i Vaagemaal.* Han var klokker og bestyrer av folkeskolen i Tønsberg fra 1859 til sin død. Hougen var også medlem av Kommisjonen av 1871 for *Ny lov om byfolkeskolen,* i tillegg til å være redaktør i Tønsbergs Blad 1880-1881.

Alt fra unge år var Engebret Hougen kjent for å ha godt minne og et utpreget fortellertant for sagn, eventyr og anna tradisjonsstoff. Som femtenåring ble han sendt opp til skysskiftet Laurgaard, hvor Peter Christen Asbjørnsen satt mismodig over dårlig utbytte av innsamingsreisen i Gudbrandsdal i 1842. Hougen fortalte sammenhengende for Asbjørnsen i to dager. Han kom da til å bidra med en lang rekke sagn og eventyr som seinere kom på trykk i Asbjørnsen og Moes samlinger. Det var han som fortalte Asbjørnsen sagnene om Per Gynt og Bøygen og Vallabudeiene, som står i Asbjørnsens «En rensdyrjakt ved Rondene», og som Henrik Ibsen seinere brukte i *[[Peer Gynt]]*. Til Per Gynt-sagnene la han også inn Kjetten paa Dovre, noe Asbjørnsen umiddelbart avslørte, men forsto å dra nytte av. Hougen fortalte også Asbjørnsen eventyrene om «Mestertyven» og «Veslefrikk med fela».

## Verker
* *Sæterliv. En cyklus sange i Vaagemaal* (1855)
* *Digte, udgivne efter Forfatterens Død* (1891)

## Referanser


## Kilder
* Erik Henning Edvardsen: «Engebret Hougen, Asbjørnsen og Per Gynt» (s. 145-155). I: *Minner om [[Peter Christen Asbjørnsen]] – slik så samtiden ham*. Juletræet 2010. Asbjørnsenselskapets årsskrift nr. 3. ISBN 978-82-997953-2-6
* Frik Hougen: «Engebret Hougen og hans bygdemålsdiktning». *Edda 32*. Oslo 1932.
* Knut Hougen: *Engebret Hougen. Hans liv og virke*. Eget forlag. Sandefjord 1934.
* Severin Kjær: «Engebret Hougen». *Norsk Skoletidende* Nr. 22. 30te Mai 1891, s. 210.
All That You Can’t Leave Behind

***All That You Can't Leave Behind*** er det tiende studioalbumet av den irske rockegruppen U2. Albumet markerer en tilbakevending til det «klassiske» U2-lydbildet, i motsetning til bandets elektroniske periode på midten av 1990-tallet.

Albumet har solgt over 12 millioner eksemplarer på verdensbasis og ble i 2003 plassert på 139.-plass på musikkmagasinet *[[Rolling Stone]]*s liste over «Verdens 500 beste album».

## Sporliste
Musikk av U2, tekst av Bono  og The Edge.

#«Beautiful Day» (4:06)
#«Stuck in a Moment You Can't Get Out Of» (4:33)
#«Elevation» (3:48)
#«Walk On» (4:57)
#«Kite» (4:25)
#«In a Little While» (3:40)
#«Wild Honey» (3:47)
#«Peace on Earth» (4:49)
#«When I Look at the World» (4:14)
#«New York» (5:31)
#«Grace» (5:45)

På utgavene i Japan, Australia og Storbritannia var sangen «The Ground Beneath Her Feet» (3:44) med som sistespor. I USA ble det gitt ut forskjellige begrensede utgaver med enten «Always» (3:46), «Summer Rain» (4:06), eller «Big Girls Are Best» (3:37) på en bonusdisk.

## Singler fra albumet
**Beautiful Day* (6 uker på VG-lista, beste plassering nr. 1)
**Stuck in a Moment You Can't Get Out Of* (3 uker på VG-lista, beste plassering nr. 4)
**Elevation* (4 uker på VG-lista, beste plassering nr. 4)
**Walk On* (2 uker på VG-lista, beste plassering nr. 17)

I tillegg ble EP-en *7* utgitt i USA.

## Personell
*Bono – vokal, gitar
*The Edge – gitar, keyboard, bakgrunnsvokal
*Adam Clayton – bass
*Larry Mullen jr. – trommer

## Referanser


## Eksterne lenker
*
Konstitusjonsed

**Konstitutionseden** var den eden som en etter den norske valgloven av 1828 måtte avlegge om troskap mot Grunnloven for å få stemmerett og være valgbar. Eden ble avlagt på et byting eller et skatteting.
Chris Bangle

**Christopher Edward Bangle** (født 1956)  er en amerikansk industridesigner, mest kjent som bildesigner for tyske BMW.

Etter oppveksten i Wisconsin og studier i industridesign ved Art Center College of Design i Pasadena, California, jobbet han hos tyske Opel 1981–85 med interiøret i konseptbilen Junior. I 1985 ble han ansatt hos Fiat for å jobbe med andre generasjon Fiat Panda (som ble lansert i 2003). Han ble sjefsdesigner og stod bak designet på Fiat Coupé fra starten i 1990 (lansert i 1993).

For  BMW 1992–2009 endret han bilmerkets designprofil, mye sammen med hollenderen Adrian van Hooydonk (født 1964), som etterfulgte ham som sjef i 2009. Siden 2012 har Bangle vært tilknyttet Samsung samt etablert eget designbyrå i Clavesana i Provinsen Cuneo sør for Torino i Italia.


Fiat Coupé rear 20090604.jpg | Fiat Coupé, 1993
BMW Z9GT 1999 02.jpg | BMW Z9 konsept, 1999
BMW Gina Museum.jpg | BMW Gina, 2008


## Referanser
Alpina

**Alpina Burkard Bovensiepen GmbH** (bedre kjent som **Alpina**) er et tysk bilmerke som ble grunnlagt den 1. januar 1965. Firmaet er en tredjeparts tuningfirma med hovedkontor i Buchloe, i Ostallgäudistriktet i Bayern, Tyskland. Alpina spesialiserer seg på tuning av BMWs modeller. Alpinas grunnlegger er Burkard Bovensiepen, født i 1936, og han er fortsatt selskapets administrerende direktør. BMW-modellene som er tunet av Alpina beholder full BMW garanti.

## Eksterne lenker
* 
* Alpinaforhandler i Norge
BIKINI

**BIKINI** er en beredskapsskala som brukes av britiske myndigheter, spesielt forsvarsministeriet, for å varsle om terrorfare. Det kombineres med skalaen TESSERAL som brukes om mulig bruk av missiler eller antiluftskyts under terroraksjoner. Beredskapsnivået vises ved inngangen på regjeringsbygninger og militære områder. 

Skalaen brukes også av 's Prison Service i England og Wales. 

Mens skalaen minner om den amerikanske DEFCON skiller den seg fra denne ved at den settes av hver enkelt organisasjon som bruker den, slik at en gren av forsvaret kan befinne seg i en annen status enn de andre. De høyeste nivåene, rød og gul, er bare ment å skulle opprettholdes i kortere perioder. Det laveste, hvit, har aldri vært i bruk. 

TESSERAL brukes på samme måte, men gjelder kun trusler mot militære luftfartøy. Ettersom den kun brukes ved spesifikke trusler vil hvitt nivå der aldri bli brukt.

## Terrortrussel

Den 1. august 2006 ble det innført en ny skala spesifikt for terrortrusler. 

I militær sammenheng viser man normalt ikke sikkerhetsnivået, bare responsnivået som omtales som *CTRL* (Counter-Terrorist Response Level).
Sentrifugalkraft

**Sentrifugalkraften** er en opplevd men ikke-reell kraft som tilsynelatende slynger et legeme bort fra et rotasjonssentrum. Opplevelsen skyldes legemets treghet (tilbøyelighet til å fortsette i rettlinjet bevegelse) når dets kurs blir dreiet av en ytre påvirkning.

Kraften som påvirker legemet til å følge en sirkelbue eller annen ikke-rettlinjet bevegelse er reell og kalles sentripetalkraft. 

Newtons 1. lov sier at et legeme vil fortsette rett fram med konstant fart hvis summen av kreftene som virker på legemet er lik null. Altså er *sentrifugalkraften* ikke en virkelig kraft. Den kraften som føles når man holder seg fast på en roterende karusell, sentripetalkraften, er kraften som kontinuerlig virker fra karusellen på en selv for å skape en sirkulær bevegelse. I en sirkulær bevegelse har man en kontinuerlig akselerasjon, mot sentrum og vinkelrett på bevegelsesretningen, og Newtons 2. lov om sammenheng mellom kraft og akselerasjon er oppfylt. 

Ifølge Newtons 3. lov har enhver kraft som virker fra det ene legemet på det andre, en motkraft som virker fra det andre legemet på det første, som er like stor og motsatt rettet. Dette betyr at legemet som går i bane utøver en motkraft på det som trekker mot sentrum, slik man kjenner hvis man med armen slynger rundt en gjenstand festet i en tråd.

## Bruk
Ordet sentrifugalkraft brukes normalt ikke av fysikere, ettersom sentrifugalkraft ikke er en virkelig kraft. Sentrifugalkraft kan brukes som en tilnærming til å beskrive bevegelser i roterende koordinatsystemer der radielle bevegelser er små. Radielle bevegelser påvirkes også av corioliseffekten.

Sentrifugering er en teknikk som skiller stoffer fra hverandre ved hjelp av rotasjon. Ordet sentrifuge betyr flukt fra sentrum. Når man roterer stoffer i sirkel, vil de tyngste stoffene skille seg ut tangentielt fra rotasjonsretningen. Det er dette fenomenet en vaskemaskin benytter seg av ved sentrifugering. Når trommelen settes i rotasjon med høy hastighet, forsvinner vanndråpene ut av hullene langs rettlinjede baner som tangerer trommelveggen. Sentrifugalkraften brukes også for å separere atomer i forskjellige isotoper og for å separere molekyler med forskjellig tetthet.

## Hvorfor sentrifugalkraft ikke er en kraft
Det viser seg at begreper som resultantkraft og akselerasjon i fysikken blir meningsløse hvis man definerer treghet som en kraft. Da vil nemlig resultantkraften (summen av alle kreftene) alltid være null. Akselerasjonen er proporsjonal med resultantkraften (jamfør Newtons 2. lov), og dermed vil heller ikke den eksistere. Sentrifugalkraft er en sirkulær form for treghet, altså er heller ikke sentrifugalkraft en kraft, men oppleves som en kraft når menneskets sanselige opplevelse har en sirkulær bevegelse som referanse.
The Unforgettable Fire

***The Unforgettable Fire*** er det fjerde studioalbumet av den irske rockegruppen U2, utgitt i oktober 1984. Dette var første gang gruppen samarbeidet med produsentene Brian Eno og Daniel Lanois. Albumets tittel er hentet fra en utstilling med malerier skapt av overlevende fra bombingen av Hiroshima og Nagasaki. Albumet ble spilt inn i Slane Castle og senere gjort ferdig i Winmill Stuios i Dublin.

Albumet solgte bra verden over, hjulpet av den populære singelen «Pride (In the Name of Love)» og en glitrene opptreden under Live Aid. I Norge lå albumet fire uker på VG-lista, med en 6.-plass som beste plassering.

## Sporliste
Musikk av U2, tekst av Bono.

#«A Sort of Homecoming» (5:28)
#«Pride (In the Name of Love)» (3:48)
#«Wire» (4:19)
#«The Unforgettable Fire» (4:55)
#«Promenade» (2:35)
#«4th of July» (2:12)
#«Bad» (6:09)
#«Indian Summer Sky» (4:17)
#«Elvis Presley and America» (6:23)
#«MLK» (2:31)

## Singler fra albumet
**Pride (In The Name Of Love* (4 uker på VG-lista, beste plassering nr.7)
**The Unforgettable Fire* 
## Eksterne lenker
* 
*
Wat Tyler

**Walter Tyler**, vanligvis kjent som **Wat Tyler** (død 15. juni 1381) var lederen av det engelske bondeopprøret av 1381.

## Bakgrunn
Det er lite som er kjent fra hans liv. Etternavnet hentyder at hans sannsynlige profesjon, at var en «tyler», dvs en som legger plater og fliser på tak og gulv (frimurerne benyttet forøvrig også en «tyler» til å holde vakt fra taket). Historikerne tror at Wat Tyler sannsynligvis ble født i Kent eller Essex og kan ha tjenestegjort som soldat i krigene mot Frankrike.

Ifølge populære beretninger valgte bøndene i Kent Wat Tyler fra Maidstone som deres leder etter at de hadde stormet Rochester Castle. Etter å ha tatt kontroll over Canterbury ledet Wat Tyler bondehæren til Blackheath utenfor London og deretter forsøkte å invadere byen. Invasjonen medførte at erkebiskopen av Canterbury ble myrdet. Kong Richard II av England (som var 14 år på denne tiden) møtte opprørshæren ved Mile End hvor han lovte å svare på bøndenes klager. Bøndene var særlig opprørte over urettferdige skattelegging.

## Wat Tyler blir drept
Opprørerne maktet til å begynne med å tvinge regjeringen til gå med på skattelettelser, men mens det ble holdt forhandlinger ved Smithfield den 15. juni oppsto det opptøyer hvor slag og hugg ble delt ut. William Walworth, borgermesteren av London, såret Wat Tyler og en av kongens væpnere kastet seg over ham og stakk ham i maven med den følge at han døde.

Det spontane opprøret mistet motet da dens leder var død, ingen annen tok hans plass og det falt snart fra hverandre.

## Ristet kongens hånd
En samtidig fortelling har interessant nok beskrevet møtet mellom opprøren og den unge kongen på en karakteristisk omstendelig og subjektiv måte:

:*«Ved denne stunden kom borgermesteren av London, William Walworth, og kongen ba ham gå til folket og få deres høvding til å komme til ham. Og når han ble tilkalt av borgermesteren ved navnet Wat Tyler fra Maidstone, han kom til kongen med stor tillit på en liten hest slik at folket kunne se ham. Og han steg av hesten, i hånden holdt han en dolk som han hadde tatt fra en annen mann, og etter at han hadde steget av hesten bøyde han kneet halvt, og deretter tok kongen i hånden, ristet hans arm fast og røft, sa til ham, «Bror, vær trygg og glad for du skal om fjorten dager få folkets hyllest, mye mer enn du tidligere har fått og vi skal bli gode ledsagere.» Og kongen sa til Walter, «Hvorfor vil du ikke dra tilbake til ditt eget land?» Men den andre svarte, med et stort sukk, at hverken han eller hans følgesvenner ville dra tilbake før de hadde delt skatten slik som de ønsket å ha den...»* 

## Eksterne lenker
* En fortelling om Wat Tylers møte med kongen
Walsall FC

**Walsall Football Club** er en engelsk fotballklubb. Klubben ble stiftet i 1888, og ble valgt inn i The Football League i 1892. «The Saddlers», som er kallenavnet til Walsall, spiller hjemmekampene sine på Banks’s Stadium i Walsall. Byen Walsall ligger i den engelske regionen Vest-Midlands, omtrent 15 km nordvest for Birmingham.

## Referanser


## Eksterne lenker
*
Marki av Salisbury

**Marki av Salisbury** er en britisk adelstittel. Den ble opprettet i 1769 for James Cecil, 7. jarl av Salisbury. De fleste av tittelinnehaverne har vært sentrale i britisk politikk. En av de fremste var Robert Gascoyne-Cecil, 3. marki av Salisbury, som var statsminister tre ganger på slutten av det 19. og begynnelsen av det 20. århundre. 

Markien har flere subsidiære titler:
*Jarl av Salisbury (1605)
*Vicomte Cranborne (1604)
*Baron Cecil, med sete i Essendon, Rutland (1603)

Markiens eldste sønn og arving bruker *Vicomte Cranborne* som ærestittel. 

## Historie

Tittelen jarl av Salisbury har en komplisert historie. Den ble først opprettet for Patrick de Salisbury i midten av det 12. århundre. Den ble senere arvet av Alice Plantagenet, 5. grevinne av Salisbury, som var gift med Thomas Plantagenet, jarl av Lancaster. Da Lancaster mistet sine titler og ble henrettet for høyforræderi i 1322 overgav grevinnen alle sine titler til kongen, og de falt dermed bort.

Den ble gjenopprettet i 1337 for William Montacute. Senere arvet Richard Neville, 6. jarl av Salisbury tittelen. Ved hans død i 1471 var det flere som hadde rett til å arve den, og tittelen ble dermed tatt ut av bruk. 

I 1472 ble den gjenopprettet for George, hertug av Clarence. I 1478 ble han henrettet for høyforræderi, og tittelen ble inndratt. Den ble så gitt til Edward av Middleham, som senere ble prins av Wales. Han hadde ikke arvinger, og tittelen døde ut med ham. 

I 1485 ble så annen opprettelse av tittelen tatt i bruk igjen. Tittelen gikk til Edward Plantagenet. I 1499 ble han henrettet for høyforræderi, men tittelen ble ikke inndratt før i 1504. Edwards søster Margaret Pole fikk tittelen i 1513, men i 1539 ble den igjen inndratt. 

Tittelen ble så gitt til Robert Cecil, 1. jarl av Salisbury, som var en av Jakob Is nærmeste rådgivere. Denne opprettelsen eksisterer fortsatt. 

I 1789 ble jarlen elevert til marki.

Slektens seter er Hatfield House og Cranborne.

## Jarler

### Første opprettelse - ca. 1145

### Andre opprettelse - 1337

### Tredje opprettelse - 1472

*Tredje opprettelse fant sted mens andre opprettelse var satt i bero.*

### Fjerde opprettelse - 1478

*Fjerde opprettelse fant sted mens andre opprettelse var satt i bero.*

### Femte opprettelse - 1605

## Markier

Arvingen til tittelen er Robert Gascoyne-Cecil, vicomte Cranborne, f. 18. desember 1970.

## Eksterne lenker
* Hatfield House
* Cranborne
Yeovil Town FC

**Yeovil Town Football Club** er en engelsk fotballklubb. Byen Yeovil ligger i den engelske regionen Sørvest-England, omtrent sju mil sør for Bristol.

Klubben ble stiftet i 1895, og rykket opp til The Football League i 2003. «The Glovers», som er kallenavnet til Yeovil Town, spiller hjemmekampene sine på Huish Park i Yeovil, en bane de har brukt siden rundt 1990. Før de spilte de på Huish Ground, en bane som var beryktet for en betydelig sideveis skråning (kalt The sloping pitch). 

Klubben var kjent som den klubben utenfor ligaen som hadde slått flest ligaklubber ut av FA-cupen. Fra 1945 til klubben selv ble ligaklubb i 2003 hadde den slått i alt 20 ligaklubber ut av FA-cupen. Dette er fortsatt mer enn noen annen klubb utenfor ligaen har klart. Mest berømt er bragden fra 1949 da de slo Sunderland AFC med 2–1 etter ekstraomganger.

I 2012/13-sesongen rykket Yeovil Town opp til Championship for første gang i historien.
De kom på fjerdeplass i League One og spilte playoff-semifinaler mot Sheffield United (2–1 sammenlagt) før de slo Brentford 2–1 på Wembley i playoff-finalen foran  tilskuere.

Etter noen dårlige sesonger mot slutten av 2010-årene rykket klubben ned fra Ligaen i 2019, og videre ned i National League South i 2023. De vant imidlertid National League South med ganske stor margin i 2024, og er således tilbake i National League.

## Meritter

*League One (nivå 3)
**Play-off-vinner 2013
*League Two (nivå 4)
**Vinner 2005
*Football Conference (nivå 5)
**Vinner 2003
*National League South (nivå 6 sør) 
**Vinner 2024

## Eksterne lenker
*
Swansea City AFC

**Swansea City Association Football Club** er en walisisk fotballklubb som spiller i Championship i England. Klubben ble stiftet i 1912, og ble valgt inn i The Football League i 1920. «The Swans», som er kallenavnet til Swansea City, spiller hjemmekampene sine på Liberty Stadium i Swansea. Byen Swansea ligger i det sørlige Wales, omtrent sju mil vest for den walisiske hovedstaden Cardiff. Swansea og erkerivalene Cardiff City FC er de eneste walisiske klubbene som har spilt fotball på det øverste nivået i England. Swansea spilte sin første sesong på øverste nivå sesongen 1981-82 etter tre opprykk på fire sesonger. Klubben endte på sjetteplass, men rykket ned igjen sesongen etter.

Swansea City kom på tredjeplass i The Championship sesongen 2010/11, og nådde kvalifiseringsfinalen der de møtte Nottingham Forest. Den første kampen endte 0-0, selv om de måtte spille med ti mann etter en utvisning for Swansea Citys Neil Taylor i det første minuttet av første omgang. Returkampen hjemme på Liberty Stadium vant de 3-1, og dermed ble Swansea City klare for spill i den øverste divisjonen i det engelske ligasystemet.

I sesongen 2012/13 vant Swansea Ligacupen i England med Michael Laudrup som trener. Ett år senere, i februar 2014 ble Laudrup sparket som trener og Garry Monk tok over som midlertidig hovedtrener. Monk ble ansatt permanent som manager i mai 2014.

## Historie
Området rundt Swansea har tradisjonelt vært et område hvor rugby har vært populært, og til tross for tidligere forsøk på å starte en fotballklubb under navnet Swansea Villa, var det ingen etablerte fotballklubber i området før stiftelsen av Swansea Town AFC, som fant sted sommeren 1912. Som for mange andre klubber i Sør-Wales, ble Swansea City AFC en del av Southern Leagues andre-divisjon det påfølgende året. J.W. Thorpe ble klubbens første styreleder. Et område eid av Swansea Gaslight Co., kalt Vetch Field (norsk bokmål: *Vikkesletta*; norsk navn ikke offisielt) på grunn av vegetasjonen som vokste der, ble leid ut til klubben og brukt som hjemmebane.

Klubbens første profesjonelle kamp var 1–1-oppgjøret mot Cardiff City 7. september 1912 på Vetch Field. I løpet av sin første sesong av Welsh Cup vant Swansea City cupen, som første lag fra Sør-Wales.

## Meritter

## Spillerstall
Oppdatert 24. september 2024.

### Utlånte spillere

## Referanser

## Eksterne lenker
* 
* Jack Army Norway - Norsk Supporterklubb
Rattle and Hum

***Rattle and Hum*** er et musikkalbum av den irske rockegruppen U2. Albumet, som ble supplert med en film med samme navn, er en blanding av studio- og konsertopptak. U2 ville vise hvordan de ble inspirert av amerikansk musikk og musikere, men albumet har av mange blitt kritisert for å være for selvhøytidelig og for å prøve å sette U2 på samme hylle som gamle storheter.

## Sporliste

#«Helter Skelter» (live) (3:07)
#«Van Diemen's Land» (3:05)
#«Desire» (2:59)
#«Hawkmoon 269» (6:22)
#«All Along the Watchtower» (live) (4:24)
#«I Still Haven't Found What I'm Looking For» (live) (5:53)
#«Freedom For My People» (0:38)
#«Silver and Gold» (live) (5:49)
#«Pride (In the Name of Love)» (live) (4:27)
#«Angel of Harlem» (3:49)
#«Love Rescue Me» (6:24)
#«When Love Comes to Town» (4:15)
#«Heartland» (5:03)
#«God Part II» (3:15)
#«The Star-Spangled Banner» (0:43)
#«Bullet the Blue Sky» (live) (5:36)
#«All I Want Is You» (6:30)

Musikk av U2, tekster av Bono bortsett fra:
*«Helter Skelter» er skrevet av John Lennon og Paul McCartney.
*«Van Diemen's Land» er skrevet og fremført av The Edge.
*«Freedom For My People» er skrevet og fremført av Sterling Magee og Adam Gussow. 
*«All Along the Watchtower» er skrevet av Bob Dylan.
*«Love Rescue Me» er skrevet av Bob Dylan og Bono.
*«The Star-Spangled Banner» er skrevet av Francis Scott Key og fremført av Jimi Hendrix.

## Singler fra albumet
**[[Desire]]* (8 uker på VG-lista, beste plassering nr. 5)
**[[Angel Of Harlem]]* 
**[[When Love Comes To Town]]* 
**[[All I Want Is You]]* 

## Personell
*Bono – vokal, gitar, munnspill
*The Edge – gitar, keyboard, bakgrunnsvokal, hovedvokalist på «Van Diemen's Land»
*Adam Clayton – bass
*Larry Mullen jr. – trommer, perkusjon
### Gjesteartister
*B. B. King – gitar og vokal på «When Love Comes to Town»
*Bob Dylan – Hammondorgel på «Hawkmoon 269», vokal på «Love Rescue Me»
*The New Voices of Freedom – vokal på «I Still Haven't Found What I'm Looking For»
*The Memphis Horns – messingblåsere på «Angel of Harlem» og «Love Rescue Me»
*Benmont Tench – Hammondorgel på «All I Want Is You»
## Eksterne lenker
* 
*
Southend United FC

**Southend United Football Club** er en engelsk fotballklubb. Klubben ble stiftet i 1906, og ble valgt inn i The Football League i 1920. «The Shrimpers», som er kallenavnet til Southend United, spiller hjemmekampene sine på Roots Hall i Southend-on-Sea. Byen Southend-on-Sea ligger ved Nordsjøkysten i den engelske regionen Øst-England, omtrent seks mil øst for London. 

## Meritter
* Beste ligaresultat: Nr. 13 i 1. divisjon (gamle 2. divisjon) i 1994/95.
* Vinner av League One: 2005/06.  
* Nr. 2 i 3. divisjon: 1990/91.
* Vinner av 4. divisjon: 1980/81.
* Nr. 2 i 4. divisjon: 1971/72 og 1977/78.
* Vinner av play-off finale i League Two: 2004/05.
* Beste resultat i FA-Cupen: 5. runde i 1926, 1952, 1976 og 1993.
* Beste resultat i Ligacupen: 3. runde i 1964, 1965, 1970, 1980 og 1988.
* Finalist i Football League Trophy: 2004 og 2005.

## Norske spillere
Petter Belsvik spilte tre kamper for Southend (på utlån).

## Referanser


## Kilder
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07*. Headline Book Publishing, London. ISBN 0-7553-1526-X

## Eksterne lenker
* 
*  Klubbside fra BBC
*  Oversikt over klubbens resultater i liga og cup 
*  Nettsted om Southend United (ShrimperZone)
*  Uavhengig nettsted om Southend United (The Shrimpers-online)
*  Nettsted om Southend United (Shrimpers Trust)
*  Nettsted om Southend United (The little Gazette)
*  Klubbside fra Soccerbase
How to Dismantle an Atomic Bomb

***How to Dismantle an Atomic Bomb*** er det ellevte studioalbumet av den irske rockegruppen U2. Bono kalte albumet for «U2s første rock-album». Albumet og dets singler vant ni Grammyer i 2005. *How to Dismantle an Atomic Bomb* har ligget tilsammen 40 uker på VG-lista, med 1.-plass som beste plassering. 

## Sporliste
Musikk av U2, tekst av Bono  og The Edge.

#«Vertigo» (3:13)
#«Miracle Drug» (3:54)
#«Sometimes You Can't Make It on Your Own» (5:05)
#«Love and Peace or Else» (4:48)
#«City of Blinding Lights» (5:46)
#«All Because of You» (3:34)
#«A Man and a Woman» (4:27)
#«Crumbs From Your Table» (4:59)
#«One Step Closer» (3:47)
#«Original of the Species» (4:34)
#«Yahweh» (4:22)

«Fast Cars» (3:44) var bonusspor på CD-utgaven i Storbritannia og Japan, i tillegg til i deluxeutgaven.

## Singler fra albumet
**Vertigo* (9 uker på VG-lista, beste plassering nr. 2)
**All Because Of You* 
**Sometimes You Can't Make It On Your Own* (4 uker på VG-lista, beste plassering nr. 6)
**City Of Blinding Lights* 

## Medvirkende
*Bono&nbsp;– vokal, gitar
*The Edge&nbsp;– gitar, piano, keyboard, bakgrunnsvokal, vokal på «Miracle Drug»
*Adam Clayton&nbsp;– bass
*Larry Mullen jr.&nbsp;– trommer, perkusjon, bakgrunnsvokal på «Miracle Drug»
### Øvrige medvirkende
*Jacknife Lee&nbsp;– keyboard, synthesizere
*Daniel Lanois&nbsp;– gitar, pedal steel-gitar, mandolin, perkusjon

## Eksterne lenker
*
Scunthorpe United FC

**Scunthorpe United Football Club** er en engelsk fotballklubb. Klubben ble stiftet i 1899, den gang med navnet Brumby Hall. Klubben ble valgt inn i The Football League i 1950. «The Iron», som er kallenavnet til Scunthorpe United, spiller hjemmekampene sine på Glanford Park i Scunthorpe. Byen Scunthorpe ligger aller lengst sør i den engelske regionen Yorkshire og Humber, omtrent sju mil øst for Sheffield.

Både Kevin Keegan og Ray Clemence startet sine karrierer som fotballspillere for Scunthorpe på 1960-tallet, før de ble hentet til Liverpool F.C.. Ray Clemence er for tiden en av klubbens visepresidenter sammen med Ian Botham, som i en årrekke var kaptein for det britiske cricketlandslaget, og som også spilte fotball for klubben i perioder på 1980-tallet, og sammen med tidligere engelsk landslagstrener Graham Taylor.

14. april 2007 sikret de opprykket til The Championship gjennom seieren 2&ndash;0 over Huddersfield, men oppholdet der ble kortvarig, og de rykket ned igjen året etter. Men etter seier 3&ndash;2 i playoff-finalen mot Millwall 24. mai 2009 rykket de på ny opp til The Championship på første forsøk etter nedrykket.

Det ble to sesonger på rad for laget i det nest øverste selskap. 30. mai 2011 ble det klart at klubben måtte belage seg på spill i League 1 igjen etter nederlag mot Nottingham Forest.

## Meritter
* League One gull: 1957-58, 2006-07
* League One Play-off vinner: 2008-09
* League Two andreplass: 2004-05
* League Two Play-off vinner: 1998-99
* Football League Trophy, tapende finalist: 2008-09

## Tidligere sesonger

## Rekorder
* Høyeste tilskuertall (Glanford Park): 9 077, 22. september 2010, Scunthorpe – Manchester United 2-5 (Ligacupen 2010-11)
* Høyeste tilskuertall (Old Showground): 23 935, 30. januar 1954, Scunthorpe – Portsmouth 1-1 (FA-cupen 4. runde)
* Høyest mottatt overgangssum: Gary Hooper fra Scunthorpe → Celtic, sommeren 2010. Pris: £2 400 000.
* Høyest betalt overgangssum: Rob Jones fra Hibernian → Scunthorpe, sommeren 2009. Pris: £700 000.

* Høyest endt ligaplassering: 4.-plass i andredivisjon (1961/1962)
* Høyest tilksuersnitt i seriesammenheng: 12 377 i andredivisjon (1958/1959)
* Lengst deltakese i FA-cupen: 5. runde (1957/1958)

## Referanser


## Eksterne lenker
* 
* Klubbens offisielle nettsider
Port Vale FC

**Port Vale Football Club** er en engelsk fotballklubb.  Klubben ble stiftet i 1876 etter et møte i Port Vale House (hvor klubben har sitt navn fra), og ble valgt inn i The Football League i 1892. Klubben hadde en god periode med suksess på 1950-tallet, hvor de spilte i en semifinale til FA-cupen i 1954 samt vant to divisjonstitler. Klubbens største rivaler er nok Stoke City FC og Crewe Alexandra FC.

**«The Valiants»**, som er kallenavnet til Port Vale, spiller hjemmekampene sine på Vale Park i bydelen Burslem i Stoke-on-Trent. Byen Stoke-on-Trent ligger i den engelske regionen Vest-Midlands, omtrent midt mellom Manchester og Birmingham. Klubben er en av få engelske klubber på toppnivå som ikke er oppkalt etter et geografisk sted. 

Blant klubbens tilhengere er artisten Robbie Williams som vokste opp i Stoke-on-Trent. Han eier en stor del av klubben gjennom aksjer. For videospillet FIFA 2000 bidro han med en sang, *It's Only Us*, på den betingelse at Port Vale Football Club ble inkludert i spillet. 

En av klubbens profiler er blant andre spilleren Chris Birchall som har 43 landskamper for Trinidad og Tobago. Samtidig som han spilte for Port Vale spilte han også tre landskamper for Trinidad og Tobago under Verdensmesterskapet i 2006. 

## Eksterne lenker
* 
* Spillerstall fra Transfermarkt